**POZIV ZA PREDLAGANJE ČLANOV VOLILNIH ODBOROV ZA IZVEDBO VOLITEV PREDSEDNIKA RS**

V nedeljo, **23. oktobra 2022**, bodo v Sloveniji potekale volitve predsednice oz. predsednika republike.

Volilni odbor sestavljajo predsednik in parno število članov ter njihovi namestniki.

Predsednik in člani volilnega odbora ter njihovi namestniki se imenujejo izmed državljanov, ki imajo stalno prebivališče na območju volilnega okraja.

Politične stranke lahko najkasneje v petnajstih dneh po razpisu volitev (najpozneje 6. septembra 2022) dajo svoje predloge za imenovanje predsednika in članov volilnega odbora ter njihovih namestnikov okrajni volilni komisiji. Pri imenovanju članov volilnih odborov se najprej upoštevajo predlogi političnih strank, s katerih list kandidatov so bili na zadnjih volitvah v državni zbor izvoljeni kandidati, in sicer po vrstnem redu glede na število izvoljenih kandidatov, pri čemer v primeru enakega števila odloči žreb, nato pa predlogi drugih političnih strank in lokalnih skupnosti ter njihovih delov, tako da je zagotovljena politično pluralna sestava volilnih odborov. Če predlogov ni ali jih je premalo, se za manjkajoče člane določijo uradniki, zaposleni v organih državne uprave ali upravi lokalne skupnosti.

Predloge kandidatov za predsednike in člane volilnih odborov ter njihove namestnike lahko okrajnim volilnim komisijam podajo politične stranke, lokalne skupnosti in njihovi ožji deli. Predloge morajo dati najpozneje 15 dni po razpisu volitev, torej najpozneje 6. septembra 2022.

**Če bi želeli na volitvah sodelovati kot člani volilnih odborov nam lahko javite svoj interes. Izpolnjen obrazec, ki ga najdete v spodnji priponki, nam lahko do 1.9.2022 posredujete po pošti na naslov: Občina Radlje ob Dravi, Mariborska cesta 7, 2360 Radlje ob Dravi ali skenirano po elektronski pošti na****obcina.radlje@radlje.si**